**Valinnaisaineet lv 23-24**

**1. Luonnonystävä**

Kaipaatko vaihtelua istumiseen ja sisällä olemiseen? Haluatko koulupäivän päätteeksi ylös, ulos ja liikkeelle? Luonnossa liikkuminen vähentää tunnetusti stressiä ja lisää onnellisuutta.

Luonnonystävissä liikutaan kiireettömästi lähimetsissä, nautitaan eväshetkistä, havainnoidaan luontoa kaikilla aisteilla, otetaan luontokuvia, tehdään taidetta luonnonmateriaaleista ja leikitään liikunnallisia leikkejä. Opimme luonnon monimuotoisuudesta ja ympäristön vaalimisesta myös vierailijoiden avulla. Alkusyksystä toteutamme pyöräretken Meikolle. Pyrimme olemaan mahdollisimman paljon ulkona - säänmukainen vaatetus lisää mukavuutta huomattavasti:)

**2. Diginautti**

Lähde innostavalle matkalle digiavaruuteen!

Diginauttina hypit taitoplaneetalta toiselle supertaitoja oppien. Diginauttina sovellat oppimiasi digitaitoja toteuttaen omia suunnitelmia. Taitoplaneetoilla opit videon- ja kuvanmuokkausta, koodausta, 3D-mallinnusta, kilpapelaamista, animointia ja robotiikkaa. Ohikiitävät meteoriitit tuovat mukanaan innostavia pari- ja ryhmähaasteita. Rakettimatkoilla törmäät myös vierailijoihin oman galaksin ulkopuolelta!

Valinnaisaineen työtavoissa painotetaan kokemuksellisuutta, toiminnallisuutta, ongelmanratkaisua sekä monipuolisesti teknologiaa.

Diginautin on mahdollista halutessaan hakea koulun Oppilasagentiksi. Oppilasagenttihaku järjestetään erikseen syyslukukauden 2023 alussa. Oppilasagenttikoulutus järjestetään kerhomuotoisena.

**3. Tiedenurkka**

Oletko koskaan miettinyt, mistä kaikki koostuu tai miltä bakteerit näyttävät mikroskoopin alla? Entä miten tulivuoret toimivat, tai miksi kissat näkevät pimeässä?

Lähde mukaan tutkimusmatkalle Tiedenurkkaan, jonka ajaksi luokkahuone muuntuu kuin omaksi laboratorioksi. Tiedenurkassa pääset kysymään mielenkiintoisia kysymyksiä sekä etsimään niihin jännittäviä vastauksia erilaisten tietolähteiden ja tieteellisten kokeiden avulla. Tiedenurkassa tutustumme maailman mysteereihin, opimme ripauksen kemiaa ja fysiikkaa, ratkomme aivopähkinöitä ja teemme hauskoja testejä. Osallistuaksesi tutkimusmatkaan, tarvitset vain uteliaan mielen sekä rohkeutta tarttua koeputkiloon.

**4. Arjen sankari**

**“Leivo, liiku, leiki “**

Oletko arjen sankari? Osaatko leipoa, tehdä välipaloja ja jättää siistin tilan jälkeesi?

Osaatko esimerkiksi leikkiä pienten lasten kanssa tai liikkua vanhusten kanssa?

Näitä taitoja harjoitellaan arjen sankareissa, ole rohkea ja tule mukaan!